rlitschk/wikidir huggingface dataset:
Da George Walker Bush (* 6. Juli 1946 in New Haven, Connecticut) woa da 43. amerikanische President. Davoa woar da Schoarsch obm 94a-Joa da Gouverneur vu Texas. President woan is a im Joa 2001, nochdem a de Woih im Joa davoa extrem knopp gwuna hot. Er hod sogor weniga Stimmen ghobt ois sei Gengkanidat, da Al Gore, owa auf des kummts im Woihrecht dortn ned au. 2004 is a bei da Woih bestätigt woan, sei gfäahlichsta Gengkandidat woa da John Kerry. Intanazional kritisiad is a woan, weu a de Kriage im Irak und in Afghanistan augfaunga hos, da Bush söba nennt des Kriag geng an Terrorismus. Dabei beziagt a si auf de Terroraunschläge vum 11. Septemba 2001 afs World Trade Center und afs Pentagon. Innenpolitisch steht a ziemli rechts, sei Politik gheat zum Neokonservatismus und Neoliberalismus. Des haßt, ea beziagt si in seina Politik af (aungebli) kristliche Weate und stärkt de Wiatschoft, indem a ia vü Freiheitn losst. Mid seina libaraln Wiatschoftspolitik in am Zusaummenhaung stehd de Finanzkrise vu de Joa 2007 und -8. Kritisiat hod ma'n aa weng am z'laungsaumen Krisnmanagement nochm Hurrican Katrina, bei dem vü Leit in New Orleans, darunta vü Afro-Amerikana, gstoam san. Sei Nochfoiga is
S Deitsche Jogd- und Fischereimuseum is a Museum zua Jogd- und Fischereigschicht z Minga. Es zejd za de wichtigstn Museen vo dera Oart af da ganzn Wejd. Dees Museum hod sein Sitz in da ehemolign Augustinerkira in da Neihausa Stross 2, in da Mingara Fuassgängazone. De Sammlung zoagt eppa 500 Wuidviecha, de Gschicht vo da Jogd und vom Wuidara und Raibahaptmo Matthias Klostermayr, am Boarischn Hiasl. Dazua gibts a no a Sammlung vo Wolpertinger. Bernd E. Ergert, Karl-Heinz Zeitler: Deutsches Jagd- und Fischereimuseum München. Westermann, Braunschweig 1993, 130 S. Internetpräsenz des Deutschen Jagd- und Fischereimuseums Die ehemalige Augustinerkirche beim Bayerischn Landesamt fia Denkmoipflege 48.13842777777811.571086111111Koordinaten: 48° 8′ 18,3″ N, 11° 34′ 15,9″ O
Des Buach Esra is a Buach vom jüdischn Tanach und vom Oitn Testament in der christlichn Bibel und is mit'm Buach Nehemia eingntlich oa oanzigs Buach gwesn. Inholtlich gehts um de Rückkehr noch Jerusalem am End vom Babylonischn Exil, den Wiedaafbau vom Jerusalema Templ und de Vapflichtung af des mosaische Gsetz.
Des Buach Nehemia is a Buach vom jüdischn Tanach und vom Oitn Testament in der christlichn Bibel und is mit'm Buach Esra eingntlich oa oanzigs Buach gwesn. Inholtlich gehts um de Rückkehr aus'm Babylonischn Exil, den Wiedaafbau vom Jerusalema Stadtmaua, de Vapflichtung af des mosaische Gsetz und de allgemeine Reorganisation vo der Gseischaft.
S Lenbachhaus is a Kunstmuseum z Minga in Bayern. Dees Gebaide is de denkmoigschitzte Villa vom Molafiascht Franz vo Lenbach. Im Lenbachhaus ko ma vor amoi Weake vo Molan ausm 18. und 19. Joarhundat segn, wo z Minga gorbat ham. Dazua kema Orbatn vo Midgliedan vo da "Mingara Sezession". Wejdbekannt is s Lenbachhaus fia de Sammlung vo Orbatn vo da Gruppm Da Blaue Reida wia zan Beispui vom Alexej Jawlensky, Wassily Kandinsky, Gabriele Münter, Franz Marc, August Macke, Marianne von Werefkin und Paul Klee. Dazua wean a no Weake vo da Stuirichtung Neie Sochlichkeit zoagt. Vo da stendign Sammlung Lovis Corinth Selbstbildnis mit Skelett, 1896 Lovis Corinth Portrait des Pianisten Conrad Ansorge, 1903 Franz von Stuck Salome, 1906 August Macke Portrait mit Äpfeln, 1909. S Gmejde zoagt Elisabeth Macke. August Macke Zoologischer Garten I, 1912 August Macke Türkisches Café, 1914 August Macke St. Germain bei Tunis, 1914 Franz Marc Weidende Pferde I, 1910 Franz Marc Akt mit Katze, 1910 Franz Marc Rehe im Schnee, 1911 Franz Marc Der Tiger, 1912 Franz Marc Kühe gelb-rot-grün, 1912 Helmut Friedel (Hrsg.): Städtische Galerie im Lenbachhaus und Kunstbau München, Minga 1995: Prestel. ISBN 978-3-7913-1466-2. Commons: Lenbachhaus – Sammlung vo Buidl, Videos und Audiodateien Internetauftritt
Vorlage:Infobox Gemeinde in Deutschland/Wartung/Art unbekannt Weißenburg in Bayern (amtle: Weißenburg i.Bay.) is a Grouße Kroasstod im Landkroas Weißenburg-Gunzenhausen in Middlfrankn in Bayern. Weißenburg in Bayern liegt im Sidn vo Middlfrankn. De Stod liegt 55,5 km noadestli vo Inglstod, 61,7 km sidle vo Niamberg und 85 km neadle vo Augschburg im Naturpark Altmühltal. Beruafsbuidungszentrum Weißenburg vo de Rummelsberga Ostoitn Beruafsfochschui fia Kranknpfleg Fochschui fia Kunststofftechnik Grundschui Weißenburg mit drei Schuihaisln Landwirdschoftsschui Middlschui Sing- und Musischui Weißenburg Sondapädagogischs Feadazentrum (Biberschui) Stootliche Beruafsschui Stootliche Fochobaschui und Stootliche Beruafsschui Stootliche Realschui Werner-von-Siemens-Gymnasium Arthur Rosenbauer (* 1955 z Weißenburg/Bay.) Frenkischa Liadamocha & Wejdmusika, MundART-Festival Weißenburg, Montanhistorika Arbeitsgemeinschaft Weißenburger Heimatforschung: UUIZINBURC WEISSENBURG 867 - 1967, Beiträge zur Stadtgeschichte. Weißenburg i. Bay. 1967 Rainer Kammerl: Weißenburg i. Bayern. Regnschburg, 2003, ISBN 3-7954-1547-0 Stadt Weißenburg i. Bay: Riedersche Chronik, Band 1 - 3. Weißenburg 2004 Commons: Weißenburg in Bayern – Sammlung vo Buidl, Videos und Audiodateien Weißenburg in Bayern: Woppmgschicht vom Haus der Bayerischen Geschichte Hoamseitn vo da Stod
Da Müllirahmstrudl, aa Millirahmstrudel gheat za de berihmtastn weana Möhspeisn. S ötaste haundschriftlich iwaliefate Strudlrezept iwahaupt is a Rezept fia an Müllirahmstrudl (Mülch Raimb Strudl) und steht in an anonymen Kochbiachl ausm Joa 1696. Ka Zuafoi, wei da Strudl duach de Tiakn (ois Marschvapflegung) kuaz davua im Zug vo da zweitn Tiaknbelogarung (1683) noch Wean kumman is. Doss da Stelzer Franz (1842–1913), a Gostwiat in Bradnfuat, da Eafinda vom Müllirahmstrudl warad, is a Legendn.. Da woare Kean vo da Gschicht is der, dass de Wiatschoft vom Stelzer a Pügastättn fia Liabhowa vom Müllirahmstrudl gwesn is. De Füü vo aan Müllirahmstrudl wiad aus Semmen gmocht, de wos in Mülli eigwaggt woan. Dazua kumman no Eidotta, Staubzucka, Buddan, Vanüll, Sauarahm und Weimbal. Des Gaunze wiad mit Eischnee aufglockat. Da Iwaguss besteht aus Müüch, Zucka und Ei. De Möhspeis wiad mit Vanillesooß iwagossn und woam augricht. austria-lexikon.at Österreichische Küche A bairische Fuam fia Müch is aa Mülli oda Milli. Im Deitschn hods fria amoi milich ghaaßn. S ch is im Bairischn vaschwundn (vgl. ich, auch, doch, noch, -lich > i, di, aa, do, no, -li). Apfelstrudel, Milchrahmstrudel, Topfenstrudel auf traditionelle-lebensmittel.at Felix Czeike: Historisches Lexikon Wien. Band 5. Verlag Kremayr & Scheriau, Wien 1997,
Arthur Rosenbauer (* 25. Feba 1955 z Weißenburg in Bayern) is a bayerischa Musika, Liadamocha, Wejdmusikant mit Wuazln im frenkischn Blues. Ea gheat zua frenkischn Dialektszene mit kritisch-witzig, hintasinnign Liadtextn. Sei easchts Inschtrument wor de Zitha und damit hoda schon 1963 sein easchtn Auftritt ghobt. Spoda hoda Klampfm studiat und hod in da Niamberga Bluesszene sein englischn Mentor John Winch kenna gleant. Sei Musi wead aa duach an Haffa Inschtrument pregt, wo ra sejm spuit: Nebm da Zitha, wo ra zum Blues-Inschtrument gmocht hod ("Zitha Manä"), und da Klampfm beispuisweis aa no Blues-Harp, Didgeridoo, Drehleier, Dulcimer, de chinesische Guzheng und de nepalesische Kuazhoisgeign. CD "Blues & Events-Live" (1999) CD "Einfach Mittendrin" (2000), Livemitschnitt CD "Zeitlos" CD "Traumzeiten" (2004) CD "A gescheids Gwerch" (2005) CD "Horch zu" (2007) mit Volker Heißmann, Frankenbänd und Günther Stößel ua. CD "Horch zu" (2008) mit Kerners Kombo, Conny Wagner, PengertzRatzn, Wassd scho? Bassd scho ua. CD "Des basst scho" (2008) CD "Hulzschliegl und Krapfenfresser" (2009) Arthur Rosenbauer; "Vergessene Geheimnisse, wiederentdeckt..."; wek-Verlag: Treuchtlingen/Berlin 2010; ISBN 978-3-934145-81-8 Hoamseitn vom Rosenbauer
De Rocky Mountains , aa kuaz Rockies gnennt, is a Gebiagskettn im Westn vo Noadamerika. De Beag gengan fost iwan gonzn Kontinent, vo Alaska bis Mexiko. Wo de Rockies ofonga und wos aufhean is owa a Definitionsfrog, deshoib gibts do aa vaschiedane Osichtn. Im engan, US-amerikanischn Sinn reichn de Rockies vo British Columbia bis zum Rio Grande. Da hexte Beag vo de Rockies im weidan Sinn is da Mount McKinley in Alaska mit 6194 m, fia de Rockies im engan Sinn is da Mount Elbert in Colorado mit 4401 m. De Rocky Mountains san a Tei vo de Kordilleren, wo vo Alaska bis Feialand genga. De Rocky Mountains sa voa ebba 40 - 100 Milliona Joa ois Foitngebiag duachs Zammastessn vo zwoa tektonischn Plottn entstondn. De Rockies san a beliabts Ausflugs- und Urlaubszui. Im Summa voa oim zweng de vuin Nationalparks und im Winta zweng de bekonntn Wintaspoatgebiete. De Rockies hom a hohe wirtschafdliche Bedeitung. De liegt an vuin Bodnschätzn wia Goid, Suiba, Kupfa, Molybdän, Blei, Wolfram und Zink. Auf de Hochebenen zwischn de Beag gibts Eadej, Eadgas und Koin. Da Beagbau hod in de Rockies zu Umwejdschädn am Wossa und am Bodn gfiat. Yellowstone-Nationalpark Urs W.D. Tell et. al:
Sioux (sog: Suu) is de Bezeichung fia a Gruppm vo noadamerikanischn Indiana-Vejkan und vo dena eanare Sprochn. Es gibt drei Hauptgruppm vo de Sioux Vejka und Sprochn: De Lakota, de Nakota (aa westliche Dakota) und de Dakota (aa estliche Dakota). De US-Bundesstootn Noad-Dakota und Siid-Dakota san danoch gnennt. Heit san de Sioux in vui vaschiedane Reservate und Stammesvawoitunga afgspoit. Anno 2000 hom si bei oana Voikszejlung 153.360 Indiana in de Vaeinigtn Stootn zu de Sioux bekonnt. De kanadischn Sioux, wo zu de Easchte Nationa ghean, san do ned eafosst woan. Um 1800 hom de Sioux fost gonz Siid-Dakota, en Noadwestn vo Noad-Dakota, Noad-Nebraska, Ost-Wyoming, Sid-Montana, Noad-Iowa, West-Minnesota und de sidlichn kanadischn Prärieprovinzn dominiat. Da Nom Sioux kimmt aus da franzesischn Kolonialzeit, es is de Kuazfoam vo „Nadouessioux“ (kloane Schlanga) und des is de franzesische Schreibweis vom Algonkinwoat „Natowessiw“. Woascheinlich is de Bezeichung ois Obweatung vo feindlichn Vejkan vawendt woa. De Indiana hom efta eanare Feind ois Schlanga bezeichnet. Statistical Abstract of the United States 2004–2005. Archiviert vom Original [1] am 29. August 2008; abgerufen am 9. Mai 2011. Raymond J. DeMallie (Hrsg.): Handbook of North American Indians. Bd. 13: Plains. Smithsonian Institution Press, Washington D.C. 2001. ISBN 0-16-050400-7 Commons: Sioux
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Kirgisistan is a Stoot in Asien und grenzt an Kasachstan, Voiksrepublik China, Tadschikistan, Usbekistan. Kirgisistan liegt im Hochgebiag Tianshan. De hextn Beag hom bis 7.439 m. De Bevejkarung konzentriat si vor oim im Tschüitoi im Nordn und im Ferghanatoi im Sidn. Bis in a Heh vo 1.500 m heascht a Steppmlandschoft vor. Driwa gibts a oipine Woad bis an de Schneegrenz. De Waida san in oana Hehlog vo 1500 bis 4000 m ü. NN. De Waidflächn mochd oba ned meara wia 4 % vom Land aus. International Monetary Fund, World Economic Outlook Database, May 2018 Judith Beyer, Roman Knee: Kirgistan: Ein ethnografischer Bildband über Talas / Kirgistan: A photoethnography of Talas. Hirmer-Verlag, Minga 2007. ISBN 978-3-7774-3805-4 Thomas Scholl: Kirgistan entdecken, Trescher Reihe Reisen, 2. Aufl. Berlin 2006. ISBN 3-89794-076-0 Peter Scholl-Latour: Das Schlachtfeld der Zukunft. Zwischen Kaukasus und Pamir. Siedler, 1. Auflage, Berlin 1996, 539 S. ISBN 3-88680-602-2 Commons: Kirgisistan – Oibum mit Buidl, Videos und Audiodateien Wikipedia auf Kirgisisch
Pirron und Knapp woan a estareichisches Musikaduo, des wos vo 1946 bis 1961 Kabarettschloga wia s "Tröpferlbad", "Camping" oda s "Goggomobil" auf Weanarisch gsunga hod und damit zua Legendn wuan is. "Pirron und Knapp" woa a Pseudonym, vabuang hom si dahinta: Robert Cuny de Pierron (Pseudonym: Pirron, späda: Bobby Pirron) is am 16. Oktoba 1918 in Zürich gebuan und am 19. Dezemba 2007 in Wean gstuam. Ea woa da Sohn vo da Weanaliadsängarin und Operettndiva Carola Ruska und staumt vo an oidn Odlsgschlecht o. Ea hod zeascht a Hotöfochschui absolviat und is nocha Kinstla wuan. Ea woa Sänga, Zieharmonikaspüla, Conferencier und Kabarettist. Noch da Auflesung vom Duo "Pirron und Knapp" is a no 35 Joa ois Solokinstla eafoigreich gwesn und hod no 8 Schoiplottn aussabrocht. Josef Gnapp (Pseudonym: Knapp) is am 27. August 1917 in Wean gebuan, wo a am 12. Feba 1999 aa gstuam is. Vom Beruaf woara Eisngiaßa, späda Sänga und Kabarettist. Noch da Trennung vom Pirron hoda fia a Vasicharung gorbeit. Tröpferlbad (Zitat, 1. Strophn) - Aunhean auf Youtube) Am vagaungnan Freitog woan mia zwa im Trepferlbod, daß Se net dabei woan, des is schod, schod, schod, schod Druntn mitn Kassier, do hot a Frau gmocht an
A Stod is a gressane, obgrenzde Siedlung. Städt (Pl.) san ofd on Stroßn, Fliss oda om Meea enstondn. Doss a Ort za ana Stod dahom wead, muass a in Deitschland mindestns 2000 Eihwohna, in Östareich zirka 4500 Eihwohna (es gibd Ausnohma, z. B. Efading) hom. Ma untascheidd donn noch: Kloastod, Middlstod, Großstod, Millionastod und Wejdstod. In Bayern gibd's Kroasfreie Städt ohne an eingna Landkroas und Kroasstädt, in deane de Vawoitung vom Landkroas is. Beispü fia a kroasfreie Stod is Inglstod, fia a Kroasstod Pfahofa. In Östareich gibt's Städt mid am eigenen Statut - hoaßt si nochand Statutarstod - und sunstige Städt, de koan eingna Beziak hom, sondan zu am Beziak ghean. Innschbruck is z. B. a Statutarstod, es zuaghearige Umlond hoaßt Innschprugg-Land. Curdes, G.: Stadtstruktur und Stadtgestaltung, Stuttgart 1993 Hotzan, Jürgen: Dtv-Atlas Stadt, Von den ersten Gründungen bis zur modernen Stadtplanung, 3., aktualisierte und erw. Aufl., 2004 Knittler, Herbert: Die europäische Stadt in der frühen Neuzeit. Institutionen, Strukturen, Entwicklungen, Wean 2000 Vazeichnis mid iwa 2,5 Milliona Städt wejdweid Stodentstehung in Deitschland - Epochntypisch "Städtebibliographie": Bibliographie zur Geschichte der Städte Österreichs; Bearbeiter seit 1998: Hermann Rafetseder
Hoanhof woa-r-a Gmoa im Landgroas Bassau und is seit 1908 a Stodtei vo Bassa und in Hoanhof Noad und Hoanhof Siid afteit. Gnennt woan is's nochm Schloß Hoanhof, des wos friara amoi, so ummara 1614, am Hayll Wolf ghead hod. Drumm is's aa zeascht Hayllhof gnennt woan, des wos dann spada z'Haynhof und zum Schluss ausse zum heiding Nam Haidenhof bzw. Hoanhof woan is. D'heidige Grenz zwischam neadlen und am siadlen Tei is d'Neiburga Stross. Franz Mader: Die Geschichte der Eingemeindungen nach Passau, Der Passauer Wolf – Schriftenreihe des Stadtarchivs Passau, 1997, ISBN 3-929350-29-7
Trude Marzik (* 6. Juni 1923 in Wean, Hernois; † 11. Dezemba 2016 in Wean, biagalich Edeltrud Marzik) woar a estareichische Schriftstölarin und Dichdarin. Ia gsaumtes Weak is auf Weanarisch gschriem. De Marzik hod weanarischn Hamua und Charme in oin Facettn vakeapat. Dafia hods aa 2008 an Buachpreis vo da Weana Wiatschoft griagt. De Marzik is scho duach ia easchts Biachl berimht wuan: Am Anfang war die Kuchlkredenz (1971). De 13. und eaweitate Auflog Aus der Kuchlkredenz is 1994 vom Hauptvabaund vom estareichischn Buachhaundl ois "Das goldene Buch" auszeichnet wuan. 1971 Aus der Kuchlkredenz. Gedichte aus Wien (Neiauflog 1996) 1972 A bissl schwarz, a bissl weiß. Gereimtes und Ungereimtes 1973 Parallelgedichte. Mit 'Statt eines Vorwortes' der Autorin. Mit Illustrationen von Rudolf Angerer 1973 Trude Marziks Wunschbüchl für festliche und andere Gelegenheiten. 8 Illustrationen von Bil Spira 1976 Zimmer, Kuchl, Kabinett. Leben in Wien (Neiauflog 1998) 1979 Das g'wisse Alter. Gedichte 1981 A Jahr is bald um. Gedichte 1983 Die Zeit ändert viel 1984 Hochzeitsreise '45. Mit einem Vorwort der Autorin (Neiauflog 1995) 1985 Mizzi - ein Mädel aus der Vorstadt 1985 Hin und wieder. Gedichte 1988 Ehrlich gestanden. Kleine Plaudereien über Fragen, die immer wiederkehren 1990 Wiener Melange. Gedichte (Neiauflog
Des Buach Amos is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach dozua. Des Buach is noch dem Prophetn Amos (hebr. עמוֹס, „Träga“) benonnt. Dem Buach zufolge is da Prophet Amos aus dem Ort Tekoa kumma, etwa 15 km südlich vo Jerusalem. Diesa Ort hot zwor zum Südreich Juda ghert, oba da Amos hot ois Prophet im Nordreich Israel gwirkt. Eingtlich wor er a Bauer, der Rindviecha zücht und Maulbeerfeign obaut hot. De Zeit vo seim Wirkn wird af etwa 760 v. Kr. gschätzt.
Bebra is a Gmoa im niadabayrischen Landkroas Reng. Bebra liegt in da Region Donau-Woin mittn im Boarischn Woid, ebba 14 km nordwestli vo da Kroasstod Reng. Da nächste Bohhof vo da Boarischn Woidboh liegt z Bomoas, des wo nur 6 km weg is. Vorlage:Großes Bild/Wartung/Breite mit Einheit Bebra hod zan Rentamt Straubin ghert und zum Landgricht Viechtach im Kurfirschtntum Bayern. In da Vawoitungsreform vo 1818 (Gmoaedikt) is de heitige Gmoa entstandn. Da Gmoarot setzt si z Bebra seit 16. Meaz 2014 so zamma: CSU: 4 Sitze (37,23 % vo de Stimmen) Biagalistn Bebra: 4 Sitze (31,11 % vo de Stimmen) FW: 2 Sitz (17,94 % vo de Stimmen) Greane/Neue Wege: 2 Sitz (13,72 % vo de Stimmen) UWB: 1 Sitz (8,9 % vo de Stimmen) Erschta Buagamoasta vo Bebra is seit 2008 de Werner Blüml vo da Biagalistn Bebra. Commons: Bebra – Sammlung vo Buidl, Videos und Audiodateien Bebra: Woppmgschicht vom Haus der Bayerischen Geschichte Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu).
Beavis and Butt-Head is a amerikanische Zeichntrickserje, de wos vum Sender MTV ausgstrohlt woan is. Beavis u Butt-Head san zwa bleda Heavy-Metal-Fans, de wos nua an Unsinn im Kopf hom. In de USA wean vill Foign zensiad. 1993 hod da Sender MTV de easchta Foign asgstrohlt. Vu 2006 bis 2008 san de Widaholunga af VH1 Europe glaffn. 2010 is aukindigt woan, das de Serja wida i s Programm aufgnumma wean. Seit dean wean de neichn Foign af VIVA Germany zaagt.
A Steggalfiisch oda Steckerlfisch is a stoark gwiazta Fiisch, wo af an Steggal gruit wead. Dees is a boarische Spezialitet, wo auf Voiksfestn und im Biagoartn in Bayern und Östareich gean serviat wead. Traditionej wead da Steggalfisch aus Fiisch vo oahoamischn Fliss und Seen gmocht, wia zan Beispui Weißfiisch. Heit wean owa aa oft vaschiedane Zuchtfiisch vawendd. Vorm Gruin wean de Fiisch mit oana Marinad aus Ej, Gwiazn und Knofe eigriebm und nacha af an eppa 60 cm langs gwassads Hoizsteggal oda a gschejts Weidnzweigal afgspiesst. Steggalfiisch wean moast nochn Gruin in a Papia eigwicklt und do draus mit de Finga gessn. Dazua gibts oft a Brezn. Steggalfiisch gibts scho seid Joarhundatn. Af da Wiesn is as Festzejd "Fischer Vroni" fiad Steggalfisch wejdweit bekannt. oktoberfest.tv Fischiges bei Fischer Vroni oktoberfest.tv Fischiges bei Fischer Vroni (Memento des Originals [1] vom 8. Mäerz 2013 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.oktoberfest.tv Steckerlfisch - Rezepte vom Münchner Oktoberfest auf kirchenweb.at
Noad-Dakota is a Bundesstoot im neadlichn middlan Westn vo de USA. Da Nom kimmt vo de Dakota-Indiana, de wo zua Haptgruppm vo de Sioux ghean. Noad-Dakota is 183.11 km² grouß und hod ebba 640.000 Einwohna. De Haptstod is Bismarck. In Noad-Dakota wor friara amoi nua vo Sioux bewohnt. Heit liegt da Bevejkarungsotei vo de Indiana bei ebba 4%). Noad-Dakota grenzt on de Bundesstootn Siid-Dakota und Minnesota und im Noadn on de kanadischen Provinzn Saskatchewan und Manitoba. Noad-Dakota is noch da Teilung vom friaran Territorium Dakota 1889 ois 39. Bundesstoot in de Vaeinigtn Stootn aufgnumma woan. Angie Dickinson (* 1931), Fernseng- und Fuimschauspuijarin Peggy Lee (1920–2002), Sängarin Density Using Land Area Commons: Noad-Dakota – Sammlung vo Buidl, Videos und Audiodateien Hoamseitn vo Noad-Dakota. Abgerufen am 13. Dezemba 2010. (englisch)
De Endrundn zua Fuaßboi-Eiropamastaschoft 2000 (offizöö UEFA EURO 2000) woa a intanazionales Fuaßboituania, des vo 10. Juni bis 2. Juli in Belgien und Holland austrogn woan is, und damit zum easchtn moi in zwaa Lända. Bei dera ööftn Auflog von da Eiropamastaschoft woan insgesomt 16 Maunnschoftn dabei, de wos zeascht in via Viaragruppn eiteud woan san, und daun in an K.O.-Süstem genganonda gspüd hom. Im Finale hod Fraunkreich gegn Italien 2:1 durch a gooidn Goi vom David Trezeguet gwunna. 51 Vabände woitn bei da Endrunde in Belgien und Holland dabei sein. Deitschland, Titlvateidiga von 1996, is Gruppmeaschta voa da Tüakei und Finnlond wuan. Östareich is in ana Fümfagruppn mit Schbanien, Israel und Zypan nua Dritta wuan. Unta ondarem hot ma gegn Schbanien ausweats 9:0 valuan. Aa de Schweiz is hinta Italien und Dänemoak nua Dritta woan. Belgien und Holland woan ois Vaaunstoitungslända natirlich fix qualifiziad.
De Hobsburga san a eiropäische Dynastie. Den Nauman homs vo eanara Staumburg Hobsburg im Kanton Aargau in da Schweiz. Mitglieda vo dera Dynastie hom vo 1273 bis 1918 imma wieda eiropäische Heascha gstöd: deitsche, spanische und portugiesische Kenige, remisch-deitsche Kaisa und estareichische Kaisa. De ötaste Tochda vom Karl VI., de Maria Theresia, hod duach ia Vabindung min Franz I. Stephan ausn Haus Lothringen des Haus Habsburg-Lothringen grind. Des Haus hod daunn bis 1806 in remisch-deitschn Kaisa gstöd. Da letzte remisch-deitsche Kaisa Franz II. hod 1804 des Kaisatum Östareich grind, des wos 1867/68 in de Doppemonarchie Österreich-Ungarn umgwaundld wuan und 1918 untagaunga is. Nebnlinien vo Habsburg-Lothringen hom aa in Mexiko gheascht. Cimburgis vo Masovien Maria vo Burgund Östareichische Kaisakron René Kollo: "Ein Kaiserschmarrn" Deutschland und die Habsburger - Lau-Verlag - ISBN 978-3-941400-31-3, 2010 Lothar Höbelt: Die Habsburger. Aufstieg und Glanz einer europäischen Dynastie. Theiss, Stuttgart 2009, ISBN 978-3-8062-2196-1. Commons: Habsburga – Sammlung vo Buidl, Videos und Audiodateien Habsburg, von. In: Historisches Lexikon vo da Schweiz. Habsburga Heascha auf austria-lexikon.at Die Welt der Habsburger The Hapsburg Monarchy (Wickham Steed, 1913)) eLibrary Austria Project (englisch, E-Book)
Des Buach Jesaja (hebr. יְשַׁעְיָהוּ, Jeschajahu) is a Buach vom jüdischn Tanach und vom Oitn Testament in da christlichn Bibel. Des Buach is noch Jesaja benonnt, der im 8. Joahundat v. Kr. im Reich Juda ois Prophet gwirkt hot. Des Buach is in drei große Teile afteilt, de Protojesaja (Jes 1-39), Deuterojesaja (Jes 40-55) und Tritojesaja (Jes 56-66) hoaßn. Commons: Jesaja – Sammlung vo Buidl, Videos und Audiodateien Thomas Wagner: Jesaja-Denkschrift. In: Michaela Bauks, Klaus Koenen, Stefan Alkier (Hrsg.): Das wissenschaftliche Bibellexikon im Internet (WiBiLex), Stuttgart 2006 ff.
Manner is da Nauman von ana Schoklad- und Keksfabrik in Wean und aa vo ana Markn vo do. Des bekauntaste Produkt vo dera Firma is de legendäre Manner Schnittn (a Schnittn mit Hoslnusskrem). Da Weabespruch dafia haaßt seit ewich Manner mag man eben De Firma haaßt genau Josef Manner & Comp AG, mit Fabrikn in Wean (Hernois, 17. Hieb), Woikasdorf (Nidaestareich) und Perg (Owaestareich). In Perg steht da wödgresste Wafflofn mit ana Togeskapazität vo 49 Tonnen. De Originäu Manner-Schnittn tauchn 1898 s easchte Moi ois „Neapolitaner Schnitte No. 239“ urkundlich auf. "Neapolitana" haassns deshoib, weu urspringlich wichtige Zuadotn, wie de Hoslniss, de Kokosfettn und des Gaugau-Puiva aus da Nächn vo Neape kumman san. Kühschelm, Oliver: Manner. „Die Schnitte der Patrioten“ In: Brix, Emil / Bruckmüller, Ernst, Stekl Hannes (Hrsg): Memoria Austriae III – Unternehmer, Firmen, Produkte Verlag für Geschichte und Politik, Wien 2005. S. 97–130. ISBN 3-7028-0419-6 Commons: Manner – Sammlung vo Buidl, Videos und Audiodateien Haamseitn vo Manner 48.216216.322Koordinaten: 48° 12′ 58,3″ N, 16° 19′ 19,2″ O